text: Storvilla udbrændt i Bevtoft
  14 september 2014 kl. 06.00
  En villa med to familier boende er udbrændt natten til søndag. Ingen personer er kommet til skade.
  En villa på Krügesvej i Bevtoft har lidt store skader efter en brand natten til søndag. Ifølge vagthavende hos Syd- og Sønderjyllands Politi er første sal totalt udbrændt, men alle personer slap ud i tide.
  - En nabo opdagede branden tidligt og kom en beboer på 1. sal til undsætning med en stige, så beboeren kunne kravle i sikkerhed, siger vagthavende hos Syd- og Sønderjyllands Politi til TV SYD.
  Politiet fik meldingen klokken 04.40 søndag nat, og da de nåede frem var 1. sal overtændt og ikke til at redde. Brandårsagen er endnu ukendt. Den skal undersøges i løbet af den kommende uge.
  Vedr. villabranden i Bevtoft, så var der tale om storvilla med 2 lejemål. Store skader på ejendommen - alle beboerne er genhuset. #politidk
  
  
  